ΠΡΟΦΟΡΙΚΟΣ – ΓΡΑΠΤΟΣ ΛΟΓΟΣ

Ο προφορικός και ο γραπτός λόγος είναι δυο ισάξιες μορφές επικοινωνίας, καθώς είναι το ίδιο απαραίτητες στον άνθρωπο, προκειμένου να εξυπηρετήσει συγκεκριμένες επικοινωνιακές ανάγκες. Παρά τη γενικότερη εντύπωση ότι ο γραπτός λόγος είναι ανώτερος του προφορικού, ο τελευταίος αποτελεί τη συνηθέστερη μορφή επικοινωνίας, γεγονός που του προσδίδει ιδιαίτερη αξία και καθιστά απαραίτητη την ενίσχυσή του στο πλαίσιο της διδασκαλίας.

***Πλεονεκτήματα – μειονεκτήματα προφορικού λόγου***

|  |  |
| --- | --- |
| ΠΛΕΟΝΕΚΤΗΜΑΤΑ | ΜΕΙΟΝΕΚΤΗΜΑΤΑ |
| * Είναι αυθόρμητος, απροσχεδίαστος, πηγαία έκφραση του ατόμου * Αμεσότητα, φυσικότητα, απλότητα * Ευνοεί την κοινωνικότητα του ατόμου – παρέχει τη δυνατότητα διαλόγου, άμεσης επαφής * Βοηθά σημαντικά στη μετάδοση των πληροφοριών με ζωντάνια/παραστατικότητα * Χρήση παραγλωσσικών (επιτονισμός, παύσεις) και εξωγλωσσικών (χειρονομίες, εκφράσεις προσώπου) στοιχείων * Χρησιμοποιείται από όλους * Συμβάλλει στη διάσωση του λαϊκού πολιτισμού (παραδόσεις, έθιμα, κ.α.) | * Είναι εφήμερος, χάνεται γρήγορα * Διακρίνεται από προχειρότητα και ελλιπή οργάνωση ιδεών * Ο ομιλητής πρέπει να ελέγξει τη συγκρότηση του μηνύματός του μέσα σε συγκεκριμένα χρονικά πλαίσια και να παρουσιάσει με λογική σύνδεση τις σκέψεις του, ώστε να γίνει κατανοητός * Βρίθει από ασυνταξίες, ανολοκλήρωτες φράσεις, ασάφειες, ανακρίβειες, παύσεις και νοήματα που επηρεάζουν αρνητικά τη ροή του λόγου |



***Πλεονεκτήματα – μειονεκτήματα γραπτού λόγου***

|  |  |
| --- | --- |
| ΠΛΕΟΝΕΚΤΗΜΑΤΑ | ΜΕΙΟΝΕΚΤΗΜΑΤΑ |
| * Είναι προσχεδιασμένος και γι’ αυτό ο πομπός δύναται να επεξεργαστεί το κείμενό του ως προς: την έκφραση, το λεξιλόγιο, τη σαφήνεια * Μέσω του γραπτού λόγου διασώζεται και ο προφορικός λόγος: verba volant, scripta manent 🡪 τα λόγια πετούν, αλλά τα γραπτά μένουν * Οι γνώσεις καταγράφονται, διαδίδονται γρήγορα και μεταδίδονται στις επόμενες γενιές (άρα: ανύψωση πνευματικού επιπέδου, εξέλιξη πολιτισμού) | * Είναι τυπικός, απρόσωπος χωρίς ζωντάνια και αμεσότητα * Δεν είναι εφικτό να ερμηνευτεί με πολλούς τρόπους κι έτσι μπορεί να οδηγήσει σε παρανοήσεις * Δεν μπορεί να αποδώσει την ποικιλία των σημασιών που δηλώνει η ανθρώπινη φωνή, καθώς δεν υπάρχουν παραγλωσσικά-εξωγλωσσικά στοιχεία * Μπορούν να τη χρησιμοποιήσουν μόνο όσοι γνωρίζουν γραφή |

